Nikola Grmoja, saborski zastupnik MOST-a, najavio je inicijativu ponovnog prebrojavanja potpisa referendumske inicijative “Narod odlučuje”. Najava dolazi nakon skidanja saborskog imuniteta bivšem ministru uprave i bivšem političkom tajniku HDZ-a Lovri Kuščeviću.

“Pokrećemo inicijativu ponovnog brojanja potpisa za promjenu izbornog zakonodavstva nakon pokretanja kaznenog progona protiv bivšeg ministra uprave. Držimo opravdanim sumnjati na moguće nepravilnosti u postupku utvrđivanja broja potpisa birača” objavio je Grmoja.

Pokrećemo inicijativu ponovnog brojanja potpisa za promjenu izbornog zakonodavstva nakon pokretanja kaznenog progona protiv bivšeg ministra uprave. Držimo opravdanim sumnjati na moguće nepravilnosti u postupku utvrđivanja broja potpisa birača. — Nikola Grmoja (@NikolaGrmoja) September 2, 2019

Kasnije je svoj stav dodatno pojasnio.

“1. Utvrđeno je dvostruko manje nepravilnih potpisa kod sindikalnog referenduma što je izuzetno velika razlika

2. Provjera nije bila transparentna a zastupnicima nije omogućena provjera

3. Kuščeviću se zbog kaznenog progona i moguće zlouporabe položaja i ovlasti ne može vjerovati”

Lovro Kuščević je imao ključnu ulogu u prebrojavanju prikupljenih potpisa građanske inicijative “Narod odlučuje”. Tijelo koje je oformilo ministarstvo uprave utvrdilo je velik broj nepravilnih potpisa, te je zaključilo da inicijativa nije skupila dovoljan broj potpisa.

Foto: Edvard Šušak